
ΑΠΟΣΠΑΣΜΑ                        

Από το πρακτικό της με αριθ. 34ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 422/2026
Στην Λευκάδα σήμερα  στις 12 του μηνός Οκτωβρίου του έτους  2026,  ημέρα Δευτέρα και  ώρα  11:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 27333/08.10.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη, υπάλληλο  του  Δήμου Λευκάδας.
Τέθηκαν δύο θέματα Ε.Η.Δ. τα οποία συζητήθηκαν στην αρχή της Συνεδρίασης.
Τα θέματα της Η.Δ. συζητήθηκαν με την εξής σειρά:
1,2,3,4,5,6,16,17,22,23,7,8,9,10,11,12,13,14,15,18,19.20,21, 24,25,26,27,28,9,30,31,32,34,33,35,36,37,38,39,40,41,42. Τα θέματα 43 και 44 αναβλήθηκαν για την επόμενη Δ.Ε.
Κατά τη συζήτηση του 8ου θέματος, αποχώρησαν οι κ. Λύγδας Σπυρίδων και Σέρβος Κωνσταντίνος.
ΘΕΜΑ 5ο : Απόφαση Δ.Ε. για   xορήγηση  εντολής προς  μη άσκηση  ανακοπής  του Δήμου Λευκάδας κατά της αριθ’ ΔΔΠ 379/2026 Διαταγής Πληρωμής του Διοικητικού Εφετείου Πατρών.

                                                                                     Εισηγήτρια: Καρύδη Μαυρέτα, Δικηγόρος Δήμου

Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, έδωσε το λόγο στην κ.Καρύδη δικηγόρο του Δήμου, η οποία έθεσε υπόψη των μελών της Επιτροπής, τα εξής:
Περιήλθε εις γνώση μου η πιο πάνω αριθ’379/2026 Διαταγή Πληρωμής του Διοικητικού Εφετείου Πατρών ,σύμφωνα με τηνοποία υποχρεώνεται ο Δήμος Λευκάδας να καταβάλει στην αιτούσα ανώνυμη Τεχνική εταιρεία με την επωνυμία ΙΟΝΙΟΣ ΤΕΧΝΙΚΗ ΑΝΩΝΥΜΗ ΕΤΑΙΡΕΙΑ και το διακριτικό τίτλο ΙΟΝΙΟΣ ΤΕΧΝΙΚΗ ΑΕ ,το ποσόν των εκατόν εξήντα οκτώ χιλιάδων επτακοσίων ογδόντα τεσσάρων και ενενήντα ενός λεπτών 
(168.784,91 ) 

Όπως προκύπτει από τα έγγραφα που αναφέρονται στην διαταγή πληρωμής μεταξύ  της αιτούσας και του Δήμου Λευκάδας συνήφθη η με αριθμ.πρωτ.18692/20/10/2020 δημόσια σύμβαση  για την εκτέλεση του έργου ,ΒΕΛΤΙΩΣΗ ΥΠΟΔΟΜΩΝ ΥΔΡΕΥΣΗΣ ΤΟΥ ΔΗΜΟΥ ΛΕΥΚΑΔΑΣ έναντι εργολαβικού ανταλλάγματος 883,320,08 ευρώ, στο οποίο  περιλαμβάνεται η δαπάνη αναθεώρησης του έργου χωρίς ΦΠΑ.

Στο πλαίσιο της εκτέλεσης  της εν λόγω σύμβασης η αιτούσα υπέβαλε στις 12-6-2023 προς έγκριση τον 10ο λογαριασμό του έργου,ο οποίος εγκρίθηκε στις 15-6-2023 και εκδόθηκε η 10η πιστοποίηση προς πληρωμή,η αιτούσα εξέδωσε αρχικά το υπ’αριθ’501/2023 τιμολόγιο επί πιστώσει συνολικού ποσού 184.427,33 ευρώ (άνευ ΦΠΑ) Όπως δε ισχυρίζεται η αιτούσα και δεν αμφισβητείται από το καθού, κατόπιν υποδείξεων της Οικονομικής Υπηρεσίας του καθού, προέβη σε τμηματική τιμολόγηση του οφειλόμενου ποσού και εξέδωσε το υπ’αριθ’1/2/9/2024 ισόποσο πιστωτικό τιμολόγιο σε αντικατάσταση του ως άνω τιμολογίου και ακολούθως εξέδωσε το υπ’αριθ’21/4-8-2024 τιμολόγιο επί του οποίου προβλέπονται κρατήσεις ποσού 469,27 ευρώ καθώς και το υπ’αριθ’22/4/9/2024 τιμολόγιο επί πιστώσει, καθαρής αξίας ποσού 168,784,91 ευρώ άνευ ΦΠΑ στο οποίο προβλέπονται κρατήσεις ποσού 5.053,55 ευρώ, το οποίο παρελήφθη στις 4-9-2024 σύμφωνα  με την σχετική υπ’αριθ’14714/10-6-2026 βεβαίωση του Αναπληρωτή Διευθυντή του Τμήματος Προυπολογισμού ,Λογιστηρίου και προμηθειών του Δήμου

 Εντούτοις αν και ο καθού Δήμος  όπως δεν αμφισβητείται, προέβη στις 18-9-2024 στην εξόφληση του υπάριθ’ 21/4/9/2024 τιμολογίου καθαρής αξίας ποσού15.642,42 ευρώ, παρέμεινε ανεξόφλητο το υπ’αριθ’22/4-9-2024 τιμολόγιο καθαρής αξίας ποσού 168.784,91 ευρώ, παρά τις από 16-1-2025 και 13-6-2025 έγγραφες οχλήσεις της αιτούσας .

Παρά το γεγονός ότι διαβίβασα το αριθ’17475/6/7/2026 έγγραφο η Διεύθυνση Τεχνικών υπηρεσιών  δεν έχει αποστείλει μέχρι σήμερα απόψεις ούτε στο Δικαστήριο ούτε στη Νομική Υπηρεσία .

Επειδή η ως άνω διαταγή πληρωμής  επιδόθηκε  στο Δήμο Λευκάδας στις 31-8-2026 και αρχίζει να εκπνέει η προθεσμία τυχόν άσκησης ανακοπής κατ’αυτής, ήτοι 30-9-2026.

Με βάση τα παραπάνω αλλά και την έλλειψη οποιασδήποτε τεκμηριωμένης αντίρρησης για την βασιμότητα της ως άνω απαίτησης. 
                                ΓΙΑ ΤΟΥΣ ΛΟΓΟΥΣ ΑΥΤΟΥΣ

            Εισηγούμαι προς την Δημοτική Επιτροπή του Δήμου Λευκάδας

Να  τεθεί το θέμα  προς συζήτηση και να αποφασίσει περί μη  άσκηση ανακοπής   του Δήμου Λευκάδας κατά της αριθ’ΔΔΠ379/2026 Διαταγής Πληρωμής του Διοικητικού Εφετείου Πατρών

Στην συνέχεια ακολούθησε διάλογος ως κάτωθι:
ΛΥΓΔΑΣ: Το έργο ήταν χρηματοδοτούμενο περίπου 800.000 ευρώ, δεν ήταν με χρήματα του Δήμου. Το τιμολόγιο κόπηκε τον Αύγουστο του 2024. Γιατί δεν πληρώθηκε? Επίσης η προθεσμία ανακοπής έληξε τις 30-9-2026.
ΚΩΝΣΤΑΝΤΙΝΙΔΗ:  Πρόκειται για αναθεωρήσεις με μεγάλα ποσά. Η Τεχνική Υπηρεσία έπρεπε να ζητήσει τις αναθεωρήσεις που αφορούν το κάθε έργο. Η Τεχνική Υπηρεσία δεν απάντησε στα έγγραφα. Ο Δήμος αν κληθεί να πληρώσει αυτά τα ποσά θα βρεθεί σε δυσχερή θέση.

ΣΕΡΒΟΣ:  Σχετικά με το έργο που συζητάμε σας ενημερώνω ότι αφορούσε, την δεξαμενή του Π.Κ., την Καραβέλα, την Γύρα, το Δίκτυο Σφακιωτών και Νικιάνας κλπ. Πιο συγκεκριμένα το έργο ήταν από τον Φιλόδημο  1.850.000 ευρώ και 420.000 από ιδίους πόρους. 
Το έργο εκτελέσθηκε, με πηγή χρηματοδότησης το Υπουργείο Εσωτερικών, το οποίο πρέπει να επιβαρυνθεί τις αναθεωρήσεις, αφού το έργο είχε μεγάλη έκπτωση η οποία κρατήθηκε

Οι Αντιδήμαρχοι οφείλετε να γνωρίζεται τι έγινε με το έργο κι αν η Υπηρεσία ζήτησε να καλυφθεί το ποσό από το Υπουργείο Εσωτερικών.

ΛΥΓΔΑΣ: Ο αρμόδιος Αντιδήμαρχος ο κ.Σκληρός θα έπρεπε να γνωρίζει. Λείπει η συνεργασία μεταξύ των αιρετών.

ΚΩΝΣΤΑΝΤΙΝΙΔΗ: Τα ποσά των αναθεωρήσεων είναι αίτημα της ΚΕΔΕ να μην επιβαρύνουν τους Δήμους.
Ακολούθησε ψηφοφορία κατά την οποία υπέρ της εισήγησης ψήφισαν οι ΔΣ. Κωνσταντινίδη (με την προϋπόθεση να ζητηθούν τα χρήματα από το Υπουργείο), Λάζαρης Νικόλαος και Μαργέλη Μαρία (οι αρμόδιοι Αντιδήμαρχοι να δουν την αλληλογραφία με το Υπουργείο), Αποχή δήλωσε ο κ.Λύγδας και παρών ο κ.Σέρβος.
                    H Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  των άρθρων 139 έως 147 του Ν. 5314/2026

· τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ  ΟΜΟΦΩΝΑ
Την μη  άσκηση ανακοπής του Δήμου Λευκάδας κατά της αριθ’ΔΔΠ379/2026 Διαταγής Πληρωμής του Διοικητικού Εφετείου Πατρών
  
Η απόφαση αυτή πήρε αύξοντα αριθμό: 422/2026.
    Ο Πρόεδρος 

                          

 Τα Μέλη

    
             Δρ. Ξενοφών Ν. Βεργίνης
                                 ΔΗΜΑΡΧΟΣ
σελ. 26

